Аҧсны Адәныҟатәи аусқәа рминистрраҿы имҩаҧысит апресс-конференциа.
26.06.2017
Аҧсны Адәныҟатәи аусқәа рминистрраҿы имҩаҧысит апресс-конференциа. Уаҟа ирзааҭгылан Женеватәи аиҿцәажәарақәа рылҵшәақәа.
324
Аҧсны Адәныҟатәи аусқәа рминистрраҿы имҩаҧысит апресс-конференциа. Уаҟа ирзааҭгылан Женеватәи аиҿцәажәарақәа рылҵшәақәа.
Женева имҩаҧысуаз аиҿцәажәарақәа рҿы Аҧсны азы хадара злоу, аха иахьатәи аамҭазы анапы зҵаҩымкәа иаанхо Қырҭтәыла Аҧсныи Аахыҵ Уаҧстәылеи рганахь ала амч ахамырхәаразы,аиқәшаҳаҭра иадҳәалоу азҵаара иалацәажәан.
Аиҿцәажәара иалахәыз Аҧсны еиҧш, егьырҭ атәылақәа рхаҭарнакцәагьы азыхиан ашәҟәы анапы аҵаҩра, аха Қырҭтәыла аппозициа иахҟьаны, уи дырҩегь изалыршмхеит. Аахыҵ Кавказ аҭышәынтәалареи ашәарҭадареи рзы Женева имҩаҧысуаз Жәларбжьаратәи аиҿцәажәарақәа рҿы иқәыргылан Аҧсназы хадара злоу азҵаарақәа жәпакы. Аиҿцәажәарақәа рҳәаақәа ирҭагӡаны аус руан ашәарҭадареи агуманитартә зҵаарақәеи рзы ҩ-гәыҧк. Рашәарамза 20, 21 рзы имҩаҧысуаз Женеватәи аиҿцәажәарақәа рҿы Аҧсныи Аахыҵ Уаҧстәылеи, иара убас Урыстәылеи рхаҭарнакцәа аҳәамҭа ҟарҵеит агәҭынчымра шрызцәырнаго аҵыхәтәантәи аамҭазы зыҽзырҕәҕәо НАТОи Қырҭтәылеи реизыҟазаашьақәа.
Қырҭтәыла имҩаҧнаго арратә ҽазыҟаҵарақәа ашәарҭара зцу ак акәны ишыҟоу. Женеватәи аиҿцәажәарақәа рҿы хазы азҿлымҳара аҭан ООН ассамблеиа хада аилатәараҿы Қырҭтәыла аполитикатә ҟазшьа аҭаны ҳазҭоу ашықәс рашәарамза аказы ицәырнагаз ахҵәацәа рзы арезолиуциа апроект. Уи инамадан, Аҧсныи Аахыҵ Уаҧстәылеи русуратә гәыҧқәа еицыҟарҵеит аҳәамҭа, Женеватәи аиҿцәажәарақәа рҳәаақәа ирҭагӡаны ахҵәацәа рызҵаара алацәажәара мап шацәыркуа, избан акәзар ари азҵаара Қырҭтәыла аамҭа-аамҭала Аҧсныи Аахыҵ- Уаҧстәылеи злахәым егьырҭ жәларбжьаратәи аиҧыларақәа рҿы иахьцәырнаго азы. Анаҩстәи Женеватәи аиҿцәажәарақәа азгәаҭоуп, ҳазҭоу ашықәс,жьҭаарамза 10-11 рзы.
Амра Зарандиаҧҳа, Беслан Чхьынџьериа ,АТ.
Оцените новость:
+1
+2
+3
+4
+5
Сохраните ссылку или поделитесь с друзьями